מרק חידקל בע"מ > מאמרים > איזה חומר הכי מומלץ לארון החשמל בבית?
לאנשים ללא ידע כלל בתחום, ארונות החשמל עשויים להיראות אותו הדבר: תיבות הפעלה מרובעות או מלבניות בצבעים שונים. אך בפועל לארונות החשמל יש חשיבות גדולה בהגנה על לוח הבקרה שנמצא בפנים ולכן עיצובם חייב להיות מוקפד ויותר מכך: חשוב לבחור לשם כך בחומרי הגלם הנכונים.
אחד המשתנים שישפיעו על בחירת חומר הגלם לארון החשמל הוא מיקומו. הסביבה בה הארון מוצב היא קריטית, מכיוון שישנו הבדל בין ארונות חשמל שממוקמים בתוך הבית או בחוץ. על ארונות חשמל להיות עמידים בפני קורוזיה, אבק, קרינה, כימיקלים, טמפרטורה קיצונית, לחות או גשם, לכן בעת בדיקת חומרים אפשריים לעיצוב ארון החשמל, קחו בחשבון את סוגיית המיקום ושיקלו את היתרונות והחסרונות של כל חומר אפשרי בהתאם לסביבה הייחודית שבה הוא ימוקם.
שלושת המתכות הנפוצות ביותר לעיצוב ארונות חשמל הן נירוסטה, אלומיניום ופלדה “קלה” (פח). למרות שהשימוש בפח יעלה פחות, חשוב לוודא שמדובר בפלדה מגולוונת או בעלת ציפוי ייעודי שתהיה עמידה בפני קורוזיה. חומרים כמו אלומיניום ונירוסטה נחשבים ליותר עמידים ביחס לפלדה אך פחות עמידים ביחס לחומרים כמו פיברגלס או חומרים תרמופלסטיים. יחד עם זאת חומרים אלו מאפשרים התאמה אישית לצרכים ספציפיים בתהליכי העיצוב השונים. כמו כן חומרי המתכת עמידים יותר בפני חום מאשר חומרים אחרים ולכן הם יהיו יעילים יותר בפיזור טמפרטורות גבוהות בארון החשמל ביתר קלות.
חומרים אלו מעוצבים בחום וכוללים פולימרים מסוגים שונים כמו פוליקרבונט, פוליאסטר, PVC ועוד. רוב הפולימרים עמידים מאוד בפני קורוזיה וניתן לעבד אותם בקלות ולבצע בהם שינויים במידת הצורך. חומרים תרמופלסטיים מצטיינים ביכולות הבידוד שלהם והם מתאימים לארונות חשמל הנמצאים בסביבה רגישה מבחינת הטמפרטורה. יש לקחת בחשבון שחומרים מסוג אלו פחות ניתנים להתאמה אישית במהלך תהליכי העיצוב, התכנון והבניה כך שאתם עשויים להיות מוגבלים מבחינת גדלים, צורות וזמינות.
לפיברגלס ישנם יתרונות וחסרונות: מחד חומר זה מאוד חסין מאוד בפני חלודה או חמצון והוא מציע את ההתנגדות הגבוהה ביותר כנגד קורוזיה. מאידך ארונות חשמל מפיברגלס מאוד נוקשים ולכן קשה גם לעבד אותם, לעצב אותם ולשנות אותם בהתאם לצורך. חיסרון נוסף של פיברגלס בא לידי ביטוי עם החשיפה לשמש, הוא נשחק וצובר בלאי עם חשיפה ממושכת לחום ולכן היישומים שלו צריכים להיות מאוד ספציפיים.
כאשר בוחרים חומר גלם לארון חשמל חשוב מאוד לשים לב למאפייני הסביבה שבה הוא ממוקם. לכל סביבה יש את התנאים שמאפיינים אותה וארון החשמל צריך לספק מענה בטיחותי, לגלות עמידות בפני המאפיינים השונים ולהגן על פאנל הבקרה באופן הטוב ביותר. צריך לקחת בחשבון גם סוגיות נוספות כמו למשל סוג המבנה ומאפייניו הספציפיים, אשר גם צריכים להשפיע על הבחירה שלכם. כמו כן ישנן תקנות מאוד ברורות בנושא כך שאם אינכם בטוחים לגבי בחירת החומר, תוכלו לבדוק מה החוק אומר ואף להתייעץ עם מומחים בתחום.
הפוסט הקודם מדריך תפעול ותחזוקת ארונות חשמל בבנייני מגורים הפוסט הבא מה ההבדל בין התקנת ארון חשמל בבית פרטי לבין בניין מגורים?